Bjørg Tingstad

Bjørg Tingstad (født 16. februar 1959 på Jøa i Nord-Trøndelag) er en norsk politiker (Sp).

Hun var ordfører i Fosnes kommune 2007–2015. Tingstad var valgt på en fellesliste mellom Senterpartiet og Kristelig Folkeparti, som hele perioden hadde flertall i kommunestyret. Hun frasa seg renominasjon i 2015. I perioden 2013–2017 var hun Senterpartiets 2. vararepresentant til Stortinget fra Nord-Trøndelag.

Tingstad har studiekompetanse fra Namdal gymnas og lærerutdannelse fra Høgskolen i Nord-Trøndelag. Hun har yrkesbakgrunn fra skoleverket som lærer, rektor og pedagogisk konsulent i Oppegård, Namsos og Nærøy kommuner.

Referanser

Eksterne lenker 
 

Ordførere i Fosnes
Sp-ordførere i Nord-Trøndelag
Vararepresentanter til Stortinget
Norske skoleledere
Personer fra Fosnes kommune
Alumni fra Høgskolen i Nord-Trøndelag